呢八個厲害音符
為音樂史上最震撼嘅一首樂曲、打開序幕
路德維希·範·貝多芬《第 5 號交響曲》
1808 年喺維也納
一個極之寒冷嘅晚上首演
呢個樂章只係漫長節目嘅小部分
管弦樂隊，係排練不足嘅匆忙組合
睇嚟首演就出師不利
但係呢首交響曲好快就贏得讚賞
有位評論家將交響曲
比作「一束亮光，劃破黑暗。」
音樂嘅強度貫穿整個作品
第 5 號交響曲戲劇性嘅音樂
繼續觸動今日嘅聽眾
其實係乜嘢令貝多芬
第 5 號交響曲如此吸引呢？
喺交響曲首演時
貝多芬已經相當有名
大多數同輩作曲家
係為宗教或私人活動撰寫音樂
服務富有嘅讚助人
但貝多芬係最早一位自由嘅作曲家
佢靠出售同創作音樂維生
賣畀唔同國家嘅發行人
同彈奏音樂畀啲傾慕佢嘅觀眾聽
貝多芬嘅職業選擇
畀佢靈活創作自由
佢亦經常使用新穎方法
將佢強烈嘅情感注入到音樂裏面
當時大部分作曲家
用古典模式做音樂創作
呢種創作模式限制咗樂曲整體結構
同樂器組合
而貝多芬早期嘅創作
係以傳統方式寫成
跟住前人莫扎持同海頓等嘅軌跡
但喺第 5 號交響曲度
佢嘗試加入浪漫主義元素
呢種蓬勃發展嘅作曲方式
係靠有豐富表現力嘅旋律
多變嘅形式同令人驚喜
樂器嘅選擇而聞名
交響曲嘅第一樂章
喺採用古典奏鳴曲形式
以不同方式探索、發展
同重複變奏
貝多芬喺呢個框架度
以簡單想法作深層次嘅演譯
以單一節奏主題
作為樂曲構成大部分嘅基石
喺三個短音符後
加上特長第四個音符
有位撰寫貝多芬生平學者
稱呢段音符為「命運樂想」
因為佢暗示咗命運叩門嘅意象
就算唔肯定佢創作時候
有無諗過命運之神
但啲音符肯定牽動
每個人心弦
節奏模式創造向前動力
而且延長嘅四分音符
則預示厄運
樂想喺交響樂中迴盪
包括佢嘅伴奏部分
同號角華麗奏
貝多芬試驗咗幾十種變奏
喺唔同樂器同音高度演奏
喺整首樂曲度
呢個樂想、好似細細聲
然後逐漸加入、越來越多嘅樂器
構成澎湃激昂嘅樂章
樂想被創造性重複
構成令人難忘主要部分
呢個唔係佢唯一嘅創新
今次係第一首加入
長號嘅管弦樂作品
貝多芬還使用咗高音短笛
同低音巴松管
為管弦樂隊提供
比大多數古典作品更廣泛音域
經誇張後動態音樂
進一步將戲劇性增強
喺和聲方面
樂曲有清晰感情起伏
以憂鬱嘅 c 小調開始
用 C 大調凱旋結尾
樂曲由不祥嘅預兆感
到富麗堂皇嘅進程
證明貝多芬有能力
將原始感情注入到音樂
喺創作樂曲時
佢正係跟失聰搏鬥
悲痛心情可以喺
重複雷鳴般嘅樂句度聽到
貝多芬完全失聰之後
佢依然繼續生產
富有創意嘅音樂
直到 1827 年去世
第 5 號交響曲嘅中心樂想
一直迴盪喺各個時代
離開咗音樂廳
呢首樂曲已經成為懸念
啟示同勝利嘅象徵
「命運樂想」喺摩斯電碼
發出字母「V 」聲音
喺二戰期間
第 5 號交響曲成為盟軍勝利嘅代碼
呢首具代表性樂曲
可以喺電影配樂中找到
甚至喺音樂重新詮釋
同視覺藝術探索中找到
但無論係咩嘢嘅背景
貝多芬第 5 號交響曲
會帶聽眾穿越黑暗嘅世界
然後再引導佢哋走向光明